

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 17.decembrī Nr.531

(protokols Nr.13, 16.p)

**Par telpu nomas līguma pagarināšanu ārsta praksei**

Priekuļu novada dome izskata Jāņa Briģa ģimenes ārsta un arodslimību ārsta prakses, kods 4273-00006, juridiskā adrese Ozolu gatve 2, Jāņmuiža, Priekuļu pagasts, Priekuļu novads, 2019.gada 27.novembra iesniegumu (reģ.28.11.2019. Priekuļu novada pašvaldībā Nr.3-9/2019-6211) par telpu nomas līgumu pagarināšanu līdz 2027.gadam.

Izvērtējot domes rīcībā esošo informāciju, konstatēts, ka:

1. Priekuļu novada pašvaldībai pieder nekustamais īpašums Raiņa iela 8, Priekuļos, Priekuļu pagastā, Priekuļu novadā, kas sastāv no zemes 0,7232 ha platībā un nedzīvojamās ēkas. Pašvaldības īpašuma tiesības reģistrētas Priekuļu pagasta zemesgrāmatā, nodalījuma Nr. 100000456937.
2. Priekuļu novada pašvaldībai pieder neapdzīvojamo telpu īpašums Ozolu gatve 2-34, Jāņmuiža, Priekuļu pagasts, Priekuļu novads, ar kopējo platību 33,6 m2 . Īpašuma tiesības reģistrētas Priekuļu pagasta zemesgrāmatā, nodalījuma Nr. 100000076564 34.
3. Jāņa Briģa ģimenes ārsta un arodslimību ārsta prakse par neapdzīvojamo telpu ar kopējo platību 26,1 m2 nomu Raiņa ielā 8, Priekuļos, Priekuļu pagastā, Priekuļu novadā, ir noslēgusi nomas līgumu no 2011.gada 01.marta uz laiku līdz 2022.gada 31.decembrim.
4. Jāņa Briģa ģimenes ārsta un arodslimību ārsta prakse par neapdzīvojamo telpu ar kopējo platību 33,6 m2 nomu Ozolu gatvē 2-34, Jāņmuižā, Priekuļu pagastā, Priekuļu novadā, ir noslēgusi nomas līgumu no 2012.gada 01.marta uz laiku līdz 2022.gada 31.decembrim
5. Nomniekam nav parādsaistību ar Priekuļu novada pašvaldību, līdz šim tas ir labticīgi pildījis nomas līguma nosacījumus;
6. Likuma “Par pašvaldībām” 15.panta 6.punkts nosaka: *“Pašvaldībām ir šādas autonomās funkcijas: nodrošināt veselības aprūpes pieejamību”.*

Ņemot vērā iepriekš minēto, pamatojoties uz likuma ”Par pašvaldībām” 14.panta pirmās daļas 2.punktu, otrās daļas 3.punktu, 15.panta 6.punktu, 21.panta pirmās daļas 14.punkta b) apakšpunktu un Latvijas Republikas Ministru kabineta 2018.gada 20.februāra noteikumu Nr.97 „Publiskas personas mantas iznomāšanas noteikumi” 4.punkta 4.1.apakšpunktu un 18.punktu, Apvienotās komitejas 2019.gada 10.decembra atzinumu (protokols Nr.5), atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Pagarināt ar Jāņa Briģa ģimenes ārsta un arodslimību ārsta praksi, kods 4273-00006, juridiskā adrese Ozolu gatve 2, Jāņmuiža, Priekuļu pagasts, Priekuļu novads, noslēgto neapdzīvojamo telpu ar kopējo platību 26,1 m2 , Raiņa ielā 8, Priekuļos, Priekuļu pagastā, Priekuļu novadā, neapdzīvojamo telpu 33,6 m2 Ozolu gatvē 2-34, Jāņmuižā, Priekuļu pagastā, Priekuļu novadā, nomaslīgumu telpu lietošanai ģimenes ārsta un arodslimību ārsta prakses vajadzībām.
2. Noteikt nomas līguma termiņu līdz 2027.gada 31.decembrim.
3. Nomas maksai saglabāt iepriekšējo nomas līgumu nosacījumus.
4. Atbildīgā par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone